b'\n_START_ARTICLE_\nTero Puha\n_START_PARAGRAPH_\nTero Puha (s. 1971) on suomalainen kuvataiteilija ja valokuvaaja._NEWLINE_Puha on ty\xc3\xb6skennellyt valokuvataiteilijana vuodesta 1995 l\xc3\xa4htien. H\xc3\xa4nen taiteellinen ty\xc3\xb6skentelyns\xc3\xa4 k\xc3\xa4sittelee usein miehen kehokuvaa ja identiteetti\xc3\xa4. H\xc3\xa4net tunnetaan niin esteettisist\xc3\xa4 kehotutkielmista kuin my\xc3\xb6s performansseja ja videoita sis\xc3\xa4lt\xc3\xa4vist\xc3\xa4 installaatioista. Puhan taiteelliseen tuotantoon kuuluvat my\xc3\xb6s surrealistiset lyhytelokuvat._NEWLINE_Puha on ty\xc3\xb6skennellyt viime vuodet l\xc3\xa4hinn\xc3\xa4 ulkomailla (Lontoossa, Pariisissa ja Berliiniss\xc3\xa4). H\xc3\xa4nen teoksiaan on Suomen t\xc3\xa4rkeimpien taidemuseoiden kokoelmissa (Kiasma, Helsingin taidemuseo, EMMA, Suomen valokuvataiteen museo) sek\xc3\xa4 ulkomaisten museoiden kokoelmissa Tanskassa ja Japanissa._NEWLINE_Puha sai vuoden 2014 valokuvataiteen valtionpalkinnon.'